Λιγκουίνι με κιμά από χωριάτικο λουκάνικο, γιαούρτι και πάπρικα
Μια μακαρονάδα με κιμά από χωριάτικο λουκάνικο και γιαούρτι εμπλουτισμένο με σκόρδο και πάπρικα που προσθέτει μια δροσιά στην καυτή σάλτσα.
500 γρ. λιγκουίνι, 300 γρ. χωριάτικο λουκάνικο της αρεσκείας μας (αφαιρούμε το περίβλημα και ψιλοκόβουμε τη σάρκα), 1 μεγάλο κρεμμύδι, τριμμένο, 300 γρ. ντοματάκια κονσέρβας, πολτοποιημένα, 1/4 μάτσο μαϊντανός, ψιλοκομμένος, 2 κουτ. σούπας ελαιόλαδο, αλάτι, πιπέρι φρεσκοτριμμένο, 500 γρ. γιαούρτι αγελάδος, στραγγιστό, 2 σκελίδες σκόρδο, λιωμένες, 1-2 κουτ. σούπας ελαιόλαδο, 1-2 κουτ. γλυκού ξίδι, 1 κουτ. γλυκού πάπρικα γλυκιά
Για να φτιάξουμε λιγκουίνι με κιμά από χωριάτικο λουκάνικο, γιαούρτι και πάπρικα, ξεκινάμε ζεσταίνοντας σε ένα κατσαρολάκι το λάδι σε μέτρια φωτιά και σοτάρουμε το κρεμμύδι και τον κιμά λουκάνικου για 8-10 λεπτά, μέχρι να ροδίσουν. Προσθέτουμε την ντομάτα, τον μαϊντανό, αλατοπίπερο και 150 ml νερό. Mαγειρεύουμε για 15-20 λεπτά, μέχρι να γίνει ο κιμάς και να εξατμιστούν τα περισσότερα υγρά.Βράζουμε τα λιγκουίνι σύμφωνα με τις οδηγίες της συσκευασίας. Σουρώνουμε, αδειάζουμε στην κατσαρόλα με τον κιμά και ανακατεύουμε.Σε ένα μπολ ανακατεύουμε το γιαούρτι, το σκόρδο, το λάδι, το ξίδι και την πάπρικα.Σερβίρουμε τα λιγκουίνι με τον κιμά λουκάνικου και περιχύνουμε με όσο από το γιαούρτι θέλουμε.
Γιαούρτι,Ζυμαρικά,Λουκάνικα